عرباوى

عرباوى

   كلمات 

وله يا وله يا عرباوى

ارمى بياضك خطى الأناوى

و ان كنت شارى يا أدهم زمانك

المهر مركب و انت معداوى

عرباوى .. عرباوى

شاغلاه الشابه الحلوه السنيوره

ام التربيعه بترسم ضلايه ع الاوره

و ضفاير غارت م الأصه

رقصت علا رن الخلاخيل

و عيون يا صبايا ما تتوصا

غيه و بتطير زغاليل

بتبص بصه الله عليها

الشمس تخجل أودام عينيها

و البدر يسها لما يراعيها

و ايش حالى انا يا ابو قلب غاوى

عرباوى .. عرباوى

قلبى يا قلبى ابو الحيارا

والله لأعمل لك شارع و حاره

و ابنى ليها عشه بالنى الأخضر

و حبه حبه تصبح عماره

لابدُر الصحرا خضره و ميه

و ازرع الحنه فى ايدها و ايديا

إيه تانى يا قلبى صبرك عليا

و الصبر هو ..هو المداوى

عرباوى .. عرباوى

والله يا هوا مغرم صبابه

و قالو لى اهل الهوا غلابه

انا قلت شارى و ما دمت شارى

لو كانت نغم قلبى ربابه

و أصُر الهنا فى طرحه توللى

و ابدُر عشنا ياسمين و فوللى

واخلف ظنكم فى الحب ياللى

فاكرين الهوا دمع و شكاوى

وله يا وله يا عرباوى

ارمى بياضك خطى الأناوى

و ان كنت شارى يا ادهم زمانك

المهر مركب و انت معداوى
 شوف كمان 

تصنيف:اغانى باللغه المصريه
تصنيف:اغانى
تصنيف:كلمات اغانى